C 64/7

ET

Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2021/C 64/06)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„TAURASI“

PDO-IT-A0237-AM04

Teate esitamise kuupäev: 16.11.2020

KINNITATUD MUUDATUSE KIRJELDUS JA PÕHJUSED

1. Nimetuse „Taurasi“ järelt jäetakse välja omadussõna „punane“ (rosso)

Tegemist on vormilise muudatusega kooskõlas kehtivate õigusaktide ja toote nimetusega.

Muudatus käsitleb tootespetsifikaadi artikleid 1 ja 6 ning koonddokumendi punkti 4.

2. Erakorralise kastmise võimaluse lisamine

Arvestades praegusi kliimamuutusi ning taimede aina keerulisemaid vee- ja soojustingimusi, on see võimalus lubatud, et tagada füsioloogiliste protsesside tavapärane kulgemine.

Muudatus käsitleb tootespetsifikaadi artiklit 4 ega muuda koonddokumenti.

3. Tähise „vigna“ lisamine

Vastavalt kehtivatele õigusaktidele on kaitstud päritolunimetusega veinide „Taurasi“ nimetuses veini paremaks iseloomustamiseks lubatud kasutada viinamarjaistandusele viitavaid kohanimesid, osutades sellele, et viinamarjad on pärit üksnes määratletud viinamarjaistandustest.

Muudatus käsitleb tootespetsifikaadi artiklit 7 ega muuda koonddokumenti.

4. Seos geograafilise piirkonnaga – vormiline kohandamine tootespetsifikaadiga

Kohandati sõnastust ning ühtlustati tootespetsifikaadi ja koonddokumendi sisu.

Tegemist on vormilise kohandamisega, mis ei muuda kehtetuks määruse (EL) nr 1308/2013 artikli 93 lõike 1 punkti a alapunktis i osutatud seost.

Muudatus käsitleb tootespetsifikaadi artiklit 9 ja koonddokumendi punkti 8.

KOONDDOKUMENT

1. Toote nimetus

Taurasi

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veinide kirjeldus

„Taurasi“

Värvus: intensiivne rubiinpunane, granaatpunase varjundiga, millele lisanduvad laagerdumisel oranžid nüansid;

lõhn: iseloomulik, eeterlik, meeldiv, eri intensiivsusega;

maitse: kuiv, täidlane, harmooniline, tasakaalustatud, püsiva järelmaitsega;

minimaalne üldalkoholisisaldus mahuprotsentides: 12 mahuprotsenti;

suhkruvaba ekstrakti miinimumsisaldus: 22 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Taurasi Riserva“

Värvus: intensiivne rubiinpunane, granaatpunase varjundiga, millele lisanduvad laagerdumisel oranžid nüansid;

lõhn: iseloomulik, eeterlik, meeldiv, eri intensiivsusega;

maitse: kuiv, täidlane, harmooniline, tasakaalustatud, püsiva järelmaitsega;

minimaalne üldalkoholisisaldus mahuprotsentides: 12,5 mahuprotsenti;

suhkruvaba ekstrakti miinimumsisaldus: 22 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a. Veinivalmistuse eritavad

„Taurasi“ ja „Taurasi Riserva“ – minimaalne laagerdumisaeg

Veinivalmistuse eritava

Kontrollitud ja garanteeritud päritolunimetusega veini „Taurasi“ kohustuslik laagerdumisaeg on vähemalt kolm aastat, millest vähemalt üks aasta puitvaatides.

Tähisega „Riserva“ kontrollitud ja garanteeritud päritolunimetusega veini „Taurasi“ kohustuslik laagerdumisaeg on vähemalt neli aastat, millest vähemalt 18 kuud puitvaatides.

b. Maksimaalne saagikus

„Taurasi“ ja „Taurasi Riserva“

10 000 kg viinamarju hektari kohta

6. Määratletud geograafiline piirkond

Tootmispiirkond hõlmab kogu haldusterritooriumi Avellino provintsi järgmistes kommuunides: Taurasi, Bonito, Castelfranci, Castelvetere sul Calore, Fontanarosa, Lapio, Luogosano, Mirabella Eclano, Montefalcione, Montemarano, Montemileto, Paternopoli, Pietradefusi, Sant’Angelo all’Esca, San Mango sul Calore, Torre le Nocelle ja Venticano.

7. Peamised veiniviinamarjasordid

'Aglianico N' – 'Ellenica'

'Aglianico N' – 'Ellenico'

'Aglianico N' – 'Glianica'

'Aglianico N' – 'Glianico'

8. Seos(t)e kirjeldus

Kaitstud päritolunimetused „Taurasi“ ja „Taurasi Riserva“ – vein

Looduslikud tingimused

Kaitstud päritolunimetuse „Taurasi“ piirkond hõlmab piki Calore jõe sängi asuvaid künkaid ja mäejalameid Apenniinide aheliku lõunaosas. Piirkond asub Irpinia platool ning seda iseloomustab märkimisväärne mullastiku ja mikrokliima mitmekesisus: mõnes küngaste kõrgemas osas asuvas piirkonnas vahelduvad viinamarjaistandused metsade (kastani- ja pöögipuud) ja viljapuuaedadega (virsikud, sarapuupähklid ja viigimarjad). Kliimat iseloomustab ööpäevase temperatuuri suur kõikumine ja väga külmad talved, mistõttu on lumesajud sagedased kogu Irpinias, kuigi see ei ole neil laiuskraadidel tavaline.

Muldade mitmekesises koostises leidub ka märkimisväärses koguses püroklastilist materjali, mis pärineb antiikaja vulkaanipursetest. Seda küngastel kõrgemas osas asuvat piirkonda läbivad lopsakad viinamarjaistandused, kus kasvatatakse sorti 'Aglianico': see on väga iidse ajalooga viinapuu, mis pärineb tõenäoliselt Kreekast (kust tuleb ka selle iidne nimi „Ellenico“ ehk hellen), mis jõudis Itaaliasse VII–VI sajandil eKr ja sattus Lõuna-Apenniinide külmemates piirkondades, eeskätt Campanias ja Irpinia selles osas ideaalsesse kasvukeskkonda.

Ajaloolised ja inimtegurid

Iidne ja laialt levinud viinapuude kasvatamine kogu piirkonnas on pannud aluse etruskide ajal pärit kasvatussüsteemile, mida tuntakse nimetuse all „alberata taurasina“ või „antico sistema taurasino“.

XIX sajandil jäi see piirkond puutumatuks viinapuu-lehetäist, mis sel ajal hävitas Euroopa viinamarjaistandusi. Seega võimaldas tolle aja tootmine, mis oli hinnanguliselt üle miljoni hektoliitri, alustada ja laiendada Irpinia veinide turustamist Põhja-Itaalias ja ülejäänud Euroopas, nii et Taurasi läbivat raudteed hakati nimetama veiniraudteeks.

1879. aastal tänu Francesco De Sanctise otsusekindlusele avatud Avellino põllumajandusinstituut (Istituto Agrario di Avellino), mis keskendus önoloogiale, võimaldas veinivalmistusmeetodite katseuuringute abil säilitada ja parandada sordi 'Aglianico' potentsiaali.

See võimaldas arendada veinisektorit uute viinamarjakasvatusmeetodite väljatöötamisega, mis aja jooksul asendasid traditsioonilise „alberata taurasina“ meetodi ratsionaalsemate spaleermeetodi, Guyot’ lõikuse ja nöörpuumeetodiga, vähendades seeläbi saagikust, kuid tõstes toodetud veinide kvaliteeti.

Kaitstud päritolunimetus „Taurasi“ on seotud viinamarjasordiga 'Aglianico'. Veinitüübid „Taurasi“ ja „Taurasi Riserva“ on struktuursed, elegantsed, karged, kuid tasakaalustatud, tanniinised, noorena suletud, väga pikaks laagerdumiseks sobivad veinid, mille rikkalik mineraalsus, alkoholisisaldus, täidlus ja ümarus saavutavad oma tasakaalu pudelis.

Eespool kirjeldatud looduslikud tegurid ja aastatuhande pikkune viinamarjakasvatuse traditsioon on seotud Avellino provintsi selle piirkonna sotsiaalse ja majandusliku arenguga, mis võimaldab tänapäeval parimate kultuuriliste ja tehnoloogiliste meetoditega jätkata kaitstud päritolunimetusega veinide „Taurasi“ turustamist riiklikel ja rahvusvahelistel turgudel.

9. Olulised lisatingimused (pakendamine, märgistamine, muud nõuded)

Kaitstud päritolunimetused „Taurasi“ ja „Taurasi Riserva“

Õigusraamistik:

riiklikud õigusaktid

Lisatingimuse liik:

märgistamisega seotud lisasätted

Tingimuse kirjeldus:

Kaitstud päritolunimetusega veinid „Taurasi“ tuleb turule lasta pudelites või muudes klaasanumates, mille maht ei ületa 5 liitrit; pudelid peavad olema tumedast klaasist Bordeaux' või Burgundia tüüpi ja suletud korgist korgiga.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/16175

(1) ELT L 9, 11.1.2019, lk 2.